Seksuaalisuus ja suhteet

Siemenneste ehkäisee masennusta ja voi parantaa naisten hyvinvointia.

Siemennesteellä voi olla hyviä vaikutuksia naisen hyvinvointiin. COLOURBOX

Miehen siemenneste voi olla hyväksi naisen terveydelle ja tehdä heidät onnellisemmaksi, väittää amerikkalaistutkimus.

New Yorkin valtionyliopistossa tehdyssä tutkimuksessa tarkasteltiin siemennesteen sisältämien aineiden vaikutusta mielialaan. Tutkimus tehtiin tarkastelemalla 293 naisen seksielämää ja sen suhdetta heidän mielenterveyteensä ja sen vaihteluihin.

Tutkimus vertasi toisiinsa seksuaalisesti aktiivisia naisia, jotka eivät käyttäneet yhdynnässä kondomia, aina kondomia käyttäviä naisia sekä niitä, jotka eivät juuri harrastaneet seksiä.

Tutkijat tekivät merkittävän havainnon, että ilman kondomia seksiä harrastavilla naisilla oli huomattavasti vähemmän masennusoireita kuin kondomia käyttävillä ja pidättäytyvillä naisilla.

Tutkijat totesivat eron johtuvan todennäköisesti siitä, että ilman kondomia naisten elimistöön päätyy siemennesteen sisältämiä kemikaaleja, jotka vaikuttavat psyykkiseen hyvinvointiin.

Siemennesteessä on tutkittu olevan siittiöiden lisäksi muun muassa mielialaa nostavia estrogeenihormoneja ja oksitosiinia, hellyydentunnetta lisäävää kortisolia sekä serotoniinia, joka on yksi tärkeimmistä masennusta ehkäisevistä välittäjäaineista. Se sisältää myös unta parantavaa melatoniinia ja tyreotropiinia vapauttavaa hormonia, jolla on myös masennusta vähentäviä ominaisuuksia.

Tutkijat Gordon Gallup, Rebecca Burch ja psykologi Steven Platek tulivat siihen johtopäätökseen, että ilman kondomia seksiä harrastavat naiset ovat todennäköisesti vähemmän masentuneita kuin muut naiset. Eikä se johdu vain siitä, että he harrastavat seksiä, vaan nimenomaan siemennesteen välittämistä aineista.

Tutkimustulokset on julkaistu ensimmäisenä Archives of Sexual Behavior -julkaisussa.

Lähde: Daily MAil